St SEO 
INSCRIPTIONES ET DISTICHA 289 
XVIII. 
IN MINUTAS EORUNDEM DISCIPULORUM IMAGINES PICTAS 
(an. MCOMXIX) 
Ora vides iuvenum, studiis qui sponte relictis 
pectora pro patria firma dedere neci. 
XIX. 
DE VITA MEA 
(an. MCMXIX prid. kal. Ian.) 
Forte meos primos vagitus reddidit echo 
pagi cui nomen parva fenestra dedit (1); 
sed docuit dulcis me prima elementa magistra, 
Brixia, Benaci ridet ut unda tui (2). 
Iam pridem miserum me deseruere parentes 
cumque meo Aemilio nata gemella simul, 
deflevique duas, quas heu! mihi fata sorores 
iunxere et dira mox rapuere manu; 
et timor usque meam mentem pectusque coercet, 
ne mihi contingat funera ferre nova. 
Si vero quaeris quot sol mihi volverit annos, 
quattuor implevi bisque quaterque decem. 
summa virorum ac mulierum celebritate a. d. VIII kal. Apr. eiusdem anni 
distributa sunt; quo quidem die mors eorum immortalis mea quoque ora- 
tione in maximo Athenaei auditorio primum commemorata est. 
(1) Intellege Fenestrelle in provincia Taurinensi. 
(2) In pago quem vocant Rivoltella prope Desentianum sito. 
